पाएं अपने शहर की ताज़ा ख़बरें और फ्री ई-पेपरडाउनलोड करें
समीपवर्ती बिलेंडी गांव के मुख्य रास्ते पर कई सालों बाद सरपंच ने नाली निर्माण कराकर ग्रामीणों को कीचड़ व गंदगी की परेशानी से निजात दिलाई है। यह रास्ता सारथल से मालोनी तक जाता है। इस रास्ते पर फैले कीचड़ व गंदगी के कारण यहां से गुजरने वाले वाहन चालकों को सहित ग्रामीणों को भी परेशानियों का सामना करना पड़ता था। गांव के माेहनसिंह हाड़ा ने बताया इस रास्ते पर हो रहा कीचड़ कई सालों से ग्रामीणों को लिए परेशानी का सबब बना हुआ था।
नाली के अभाव में घरों से निकलने वाला पानी रास्ते में भरा रहता था। कीचड़ के कारण यहां कई दुपहिया वाहन चालक दुर्घटनाग्रस्त भी हो चुके हैं। वहीं आसपास के स्कूलाें में तैनात शिक्षकों को भी बारिश के दौरान यहां से गुजरने में परेशानी होती है। जिससे कई बार शिक्षक समय पर स्कूल नहीं पहुंच पाते हैं। सरपंच प्रतापबाई वर्मा ने बताया कि ग्रामीणों व राहगीरों की परेशानी को देखते हुए यहां नाली निर्माण कराया गया है। जिससे ग्रामीणों को कीचड़ व गंदगी से निजात मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn